Dream Lodge skuil op 'n prentjiemooi plaas sowat 20 km vanaf Magaliesburg. Magaliesburg is in die platteland geleë en ideaal vir 'n ontspannende naweekwegbreek en opwindende doendinge.
Dié lodge bied 'n rustige en romantiese toevlugsoord vir paartjies in 2 losstaande klipkothuise. Die plaas bevorder volhoubaarheid en elke kothuis maak nie van Eskom se krag gebruik nie. Beide kothuise het kaggels en sonkrag-geisers. Kerse word in elke huisie aangesteek om 'n romantiese atmosfeer te skep.
Ontbyt en aandete is by die tarief ingesluit en kan by die kothuis bedien word op 'n tyd wat gaste verkies.
Die plaas en omliggende area bied verskeie doendinge soos voëlkyk, staproetes, spa-behandelings, en grot-toere.